Tonnel van KFC in VSA onder grens na Mexiko gevind | Netwerk24
Deur Alet van der Walt 24 Augustus 2018 22:50
’n Ou KFC-restaurant in Arizona, Amerika, is gebruik om dwelms Amerika binne te bring. Die eindpunt van ’n tonnel uit Mexiko was in die gebou.
Die polisie het volgens CNN ’n man in Arizona van die pad getrek wat houers op ’n sleepwa vervoer het. ’n Snuffelhond is ingespan en die polisie het op $1 miljoen se dwelms beslag gelê. Kliek hier om 'n polisievideo van die tonnel te sien.
Smokkeltonnels is al dekades lank ’n probleem.
Altesame 239 pakkies met 118 kg methamphetamien, 6 kg kokaïen, 13 kg wit heroïen, 6 kg bruin heroïen en 3 kg fentaniel in houers is in Ivan Lopez se besit gevind.
ABC7 News berig dat die fentaniel alleen genoeg is vir 3 miljoen dosisse.
Een van die dwelmspeurders, Scott Brown, het aan die Telegraph gesê hy glo die verskerpte grensbeheer dwing dwelmkartelle om tonnels te gebruik.
Volgens koerantberigte het die polisie reeds in April ’n wenk ontvang dat ’n tonnel uit Mexiko in die kitskosrestaurant eindig.
Lopez is deur die polisie dopgehou en nadat hy aangekeer is, het die polisie die ou restaurantgebou gaan fynkam. Hulle het op die bek van die tonnel in die kombuis afgekom. Die tonnel is 180 m lank, 1,52 m hoog en net minder as ’n meter wyd. Die ander ingang was onder ’n bed in ’n huis in Mexiko.
Garcia het glo die ou restaurantgebou teen $390 000 gekoop.
Smokkeltonnels is al dekades lank ’n probleem. In 2016 is ’n tonnel van bykans 800 m tussen Otay Mesa in Kalifornië en Tijuana in Mexiko ontdek.
Die Amerikaanse grenspolisie gebruik moderne toerusting om tonnels op te spoor en meer as 200 tonnels tussen Amerika en Mexiko is al sedert 1990 ontdek
Meer oor: Kfc | Vsa | Mexiko | Dwelms | Toneel
Hollywood is klaar met Kevin Spacey